

 LĒMUMS

Ādažos, Ādažu novadā

2024. gada 27. decembrī **Nr.** **503**

**Par nosacītās cenas apstiprināšanu atsavināmajam nekustamajam īpašumam Zileņu ielā 11, Gaujā**

Ādažu novada pašvaldības dome izskatīja Pašvaldības mantas iznomāšanas un atsavināšanas komisijas (turpmāk – Komisija) 29.11.2024. sēdes protokolu Nr. ĀNP/1-7-14-2/24/41 par Komisijas noteikto nosacīto cenu atsavināšanai nodotai neapbūvētai zemes vienībai 0,0579 ha platībā ar kadastra apzīmējumu 8052 002 1671 un adresi - Zileņu iela 11, Gauja, Carnikavas pag., Ādažu nov., kas ietilpst pašvaldībai piederoša nekustamā īpašuma ar kadastra numuru 8052 002 1671 (turpmāk – Īpašums) sastāvā.

Izvērtējot pašvaldības rīcībā esošo informāciju un ar lietu saistītos apstākļus, tika konstatēts:

1. Ar domes 26.09.2024. lēmumu Nr. 365 “Par nekustamā īpašuma Zileņu ielā 11, Gaujā, atsavināšanu” pašvaldībai piederošais Īpašums nodots atsavināšanai pārdošanai atklātā izsolē.
2. Pašvaldības Centrālās pārvaldes Nekustamā īpašuma nodaļa organizēja Īpašuma tirgus vērtības noteikšanu, novērtēšanai pieaicinot sertificētu vērtētāju, un Komisijai tika uzdots pēc Īpašuma vērtējuma saņemšanas noteikt tā nosacīto cenu un organizēt Īpašuma atsavināšanu.
3. Komisija 26.11.2024. saņēma SIA “LATIO” (reģ. Nr. 41703000843) veikto Īpašuma novērtējumu (turpmāk - Vērtējums), kurā 19.11.2024. Īpašumam tirgus vērtība aprēķināta - 25 000 *euro*.
4. Vērtējums pamatots, balstoties uz Īpašuma labākā izmantošanas veida koncepciju saskaņā ar tirgus vērtības definīciju.
5. Saskaņā ar Nekustamā īpašuma valsts kadastra informācijas sistēmā reģistrēto informāciju Īpašuma kadastrālā vērtība ir 3262 *euro*. Secināms, ka Vērtējumā tirgus vērtība (25 000 *euro*) ir augstāka par Īpašuma kadastrālo vērtību.
6. Komisija 29.11.2024. noteica Īpašuma nosacīto cenu, kas ir vienāda ar Vērtējumā norādīto tirgus vērtību (prot. Nr. ĀNP/1-7-14-2/24/41) - 25 000 *euro.*
7. Publiskas personas mantas atsavināšanas likuma 1. panta 6. punkts nosaka, ka nosacītā cena ir nekustamā īpašuma vērtība, kas noteikta atbilstoši [Standartizācijas likumā](https://likumi.lv/ta/id/50425-standartizacijas-likums) paredzētajā kārtībā apstiprinātajiem īpašuma vērtēšanas standartiem. Šī likuma 8. panta otrā daļa nosaka, ka atsavināšanai paredzētā atvasinātas publiskas personas nekustamā īpašuma novērtēšanu organizē attiecīgās atvasinātās publiskās personas lēmējinstitūcijas noteiktajā kārtībā, trešā daļa paredz, ka nekustamā īpašuma novērtēšanas komisijas sastāvu un mantas nosacīto cenu apstiprina institūcija, kura saskaņā ar šā panta pirmo un otro daļu organizē nekustamā īpašuma novērtēšanu, bet sestā un septītā daļa nosaka, ka mantas novērtēšanas komisija novērtēšanai pieaicina vienu vai vairākus sertificētus vērtētājus un nosacīto cenu atbilstoši mantas vērtībai nosaka mantas novērtēšanas komisija.
8. Publiskas personas mantas atsavināšanas likuma Pārejas noteikumu 11. un 12. punkts paredz, ka līdz brīdim, kad spēku zaudē [Valsts un pašvaldību īpašuma privatizācijas un privatizācijas sertifikātu izmantošanas pabeigšanas likums](https://likumi.lv/ta/id/111962-valsts-un-pasvaldibu-ipasuma-privatizacijas-un-privatizacijas-sertifikatu-izmantosanas-pabeigsanas-likums), atsavināmā apbūvētā un neapbūvētā zemesgabala nosacītā cena nedrīkst būt zemāka par zemāko no šādām vērtībām: attiecīgā zemesgabala kadastrālo vērtību vai attiecīgā zemesgabala kadastrālo vērtību 31.12.2007. [Valsts un pašvaldību īpašuma privatizācijas un privatizācijas sertifikātu izmantošanas pabeigšanas likums](https://likumi.lv/ta/id/111962-valsts-un-pasvaldibu-ipasuma-privatizacijas-un-privatizacijas-sertifikatu-izmantosanas-pabeigsanas-likums) ir spēkā esošs.
9. Komisija pārbaudīja Īpašumam noteiktās nosacītās cenas atbilstību Publiskas personas mantas atsavināšanas likuma Pārejas noteikumu 11. un 12. punktā noteiktajam. Saskaņā ar iepriekš pieņemtajiem domes lēmumiem Komisija organizēs Īpašuma atsavināšanu.
10. Pašvaldību likuma 10. panta pirmās daļas 16. punkta, kā arī Publiskas personas mantas atsavināšanas likuma 5. panta pirmās daļas izpratnē, pašvaldības dome ir tā institūcija, kura dod atļauju atsavināt pašvaldības nekustamo īpašumu.

Domes ieskatā Komisijas noteiktā Īpašuma nosacītā cena ir noteikta atbilstoši Publiskas personas mantas atsavināšanas likuma normām un ir apstiprināma.

Pamatojoties uz Pašvaldību likuma 10. panta pirmās daļas 16. punktu un 73. panta ceturto daļu, Publiskas personas mantas atsavināšanas likuma 5. panta pirmo daļu, domes 26.09.2024. lēmumu Nr. 365 “Par nekustamā īpašuma Zileņu ielā 11, Gaujā, atsavināšanu”, Pašvaldības mantas iznomāšanas un atsavināšanas komisijas 29.11.2024. sēdes protokolu Nr. ĀNP/1-7-14-2/24/41, kā arī domes Finanšu komitejas 18.12.2024. atzinumu, Ādažu novada pašvaldības dome

**NOLEMJ:**

1. Apstiprināt atsavināšanai nodotā pašvaldības nekustamā īpašuma (kadastra numurs 8052 002 1671), sastāvā ietilpstošās zemes vienības 0,0579 ha platībā ar kadastra apzīmējumu 8052 002 1671 un adresi - Zileņu iela 11, Gauja, Carnikavas pag., Ādažu nov., nosacīto cenu - 25 000*euro* (divdesmit pieci tūkstoši eiro).
2. Uzdot Pašvaldības mantas iznomāšanas un atsavināšanas komisijai organizēt 1. punktā minētā īpašuma elektronisko izsoli ar augšupejošu soli.
3. Pašvaldības izpilddirektora vietniecei veikt lēmuma izpildes kontroli.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU